Guerrilla Games

Guerrilla Games er et nederlandsk spillutviklingsselskap som er mest kjent for å ha utviklet spill i seriene Horizon og Killzone. Per 2021 har selskapet har 360 ansatte.

Historie 
Guerrilla Games het originalt Lost Boys Games da de ble grunnlagt i januar 2000. De utviklet spillene Dizzy's Candy Quest til Game Boy Color og Rhino Rumble, Black Belt Challenge og Invader til Game Boy Advance under dette navnet.

I 2003 ble de kjøpt opp av selskapet Media Republic, og endret navnet til Guerrilla Games.

I 2005 ble selskapet kjøpt av Sony Interactive Entertainment. Mellom 2004 og 2013 jobbet Guerrilla Games hovedsakelig med å utvikle spill i serien Killzone til Playstation 3, Playstation 4 og Playstation Portable.

I 2015 annonserte Guerrilla Games at de jobbet med en helt ny spillserie, og presenterte Horizon Zero Dawn. Dette spillet ble lansert til PlayStation 4 i 2017, og til Microsoft Windows i 2020.

Oppfølgeren Horizon Forbidden West ble annonsert i 2020, og lansert i 2022.

Den 4. januar 2022 annonserte Guerrilla Games spillet Horizon Call of the Mountain til PlayStation VR2. Dette spillet er planlagt å slippes samtidig med det nye VR-utstyret.

Utgivelser

Referanser

Eksterne lenker 
 
 
 

Videospillutviklere
Nederlandske selskaper